pythainlp/thai_wikipedia_clean_20230101 huggingface dataset:
แม้จะปราบชนเผ่าเหล่านี้ลงได้ แต่ความสำเร็จในครั้งนี้ทำให้มาริอุสเป็นอริกับซัลลา แม่ทัพผู้ร่วมรบที่เวอร์เคลเลจนเกิดเป็นสงครามกลางเมืองซัลลาครั้งที่หนึ่ง (88–87 ปีก่อนคริสตกาล) นอกจากนี้การมอบความเป็นพลเมืองโรมันให้แก่พันธมิตรชาวอิตาลิกโดยพลการของมาริอุส ยังเป็นปัจจัยหนึ่งที่นำไปสู่สงครามโซเชียล (91–87 ปีก่อนคริสตกาล)
ท่าอากาศยานมะอ์ริบ
ท่าอากาศยานมะอ์ริบ  เป็นท่าอากาศยานที่เคยมีกำหนดเริ่มก่อสร้างใน พ.ศ. 2561 เพื่อรองรับเมืองมะอ์ริบ ประเทศเยเมน แต่ถูกระงับไปอย่างไม่มีกำหนดเนื่องจากปัญหาทางการเมือง
ไอ โคโมริ
ไอ โคโมริ (; ; 22 กรกฎาคม ค.ศ. 1969 – ) หรือนามแฝง คาโอริ ไซโต  เป็นผู้มีชื่อเสียงทางโทรทัศน์ และอดีตนักแสดงเอวีชาวญี่ปุ่น
ไอ โคโมริ เคยเป็นนักแสดงสาวสวยสายซอฟต์ของบริษัทมีเดียสเตชัน ซึ่งหลายคนรู้จักเธอในฐานะนักแสดงเอวี ทว่าในช่วงก่อนที่เธอเปิดตัวเธอได้ทำงานในงานกราเวียร์เท่านั้น กระทั่งได้รับการทาบทามจากแมวมอง โดยใน ค.ศ. 1989 เธอได้เปิดตัวผลงานเอวีชื่อ"ไองะฟุตเตะคิตตาโยะ"
ใน ค.ศ. 1990 ผลงานก่อนอำลาวงการของเธอเรื่อง"โรกาวะชิซูกานิ" เธอได้เล่นฉากสังหารผู้ชายและอาบเลือดขณะที่ร้องเพลง"ชุนกะชูโต"ในฉากไคลแมกซ์ เธอมีผลงานแรกในคารามิ อย่างไรก็ตาม ผลงานดังกล่าวเป็นแบบนุ่มนวลมากจนไม่สามารถเรียกว่าเป็นเอวีได้ อนึ่ง ผลงานชิ้นนี้เป็นผลงานการกำกับเรื่องสุดท้ายของผู้กำกับ มาโกโตะ ไซโต ที่เน้นสาวสวยในสายอูชูคิกากุ ซึ่งทั้งหมดนี้ได้รับการบันทึกใน"อูชูคิกากุคลาสสิก ไอ โคโมริ คอมพลีตบอกซ์" ซึ่งวางจำหน่ายใน ค.ศ. 2006
หลังจากอำลาวงการ เธอได้เรียนละครและทำกิจกรรมของวงดนตรี ตั้งแต่ปลาย ค.ศ. 1991 ถึง 1992 เธอได้แสดงไลฟ์คอนเสิร์ตกับวงดนตรีหลายครั้งที่ไลฟ์เฮาส์ "เทกออฟ 7" ในชิบูยะ นอกจากนี้ แม้ว่าจะมีผลงานจำนวนน้อย แต่เธอก็เคยขึ้นเวทีในฐานะนักแสดงหญิง (โดยใน ค.ศ. 1992 เธอได้เปิดตัววิดีโอสำหรับผู้ใหญ่ 2 เรื่อง ภายใต้นามแฝงคาโอริ ไซโต จากค่ายบาซูกา แต่ไม่มีคำอธิบายในบันทึกอย่างเป็นทางการ)
เธอได้กลับสู่งานกราเวียร์แบบเต็มรูปแบบตั้งแต่ ค.ศ. 1997 นอกจากนี้ เธอได้เปิดตัวอิมเมจวิดีโอและหนังสือภาพถ่ายเปลือย หลังจากนั้น แม้ว่ากิจกรรมจะดำเนินต่อไปเป็นระยะ ๆ แต่ก็ไม่มีกิจกรรมที่โดดเด่นใด ๆ นับตั้งแต่ประมาณ ค.ศ. 2000 ตามสมมติฐานหนึ่ง กิจกรรมเหล่านี้ไม่สม่ำเสมอ ว่ากันว่าเป็นเพราะพวกเธอทำงานเมื่อต้องการเงินสำหรับกิจกรรมดนตรีเท่านั้น ส่วนใน ค.ศ. 2005 ได้มีการตีพิมพ์บทความหนึ่งในนิตยสาร โดยระบุว่าเธอแต่งงานแล้วและเป็นแม่ของลูก 2 คน แต่ก็เป็นบุคคลอื่นที่มีนามสกุลและชื่อเดียวกัน
ตั้งแต่วันที่ 2 ถึง 4 ธันวาคม ค.ศ. 2011 เป็นเวลา 3 วัน ได้มี "นิทรรศการภาพถ่ายไอ โคโมริ" (ที่จัดโดยอลิซเจแปน) ซึ่งผู้เข้าร่วมสามารถพบกับไอ โคโมริ ด้วยตัวเองได้ที่สถานที่จัดงาน รวมถึงให้จับมือ และถ่ายภาพสองช็อตแบบไม่เสียค่าใช้จ่าย โดยจัดที่ดีไซน์เฟสตาแกลเลอรี ในฮาราจูกุ ซึ่งมีแฟน ๆ มารวมตัวกันจากทั่วประเทศและเป็นงานที่ยิ่งใหญ่ โดยในเดือนเดียวกันนี้ เธอได้กลับมาเป็นนักแสดงเอวีผูกขาดของอลิซเจแปน ซึ่งการผลิตได้รับการยกระดับขึ้นสำหรับการกลับมาร่วมงานนี้ ผู้กำกับผลงานชุดนี้คือมาโกโตะ ไซโต ซึ่งเป็นผู้กำกับในช่วงอูชูคิกากุก่อนหน้า และการถ่ายทำยังได้รับการบันทึกโดยตากล้องวิดีโอ "ยาเบะคาเมราแมน" เมื่อครั้งที่อยู่ในช่วงอูชูคิกากุก่อนหน้า
จากนั้น เธอได้กลายเป็นนักแสดงผูกขาดของมาดอนนาตั้งแต่เดือนเมษายน ค.ศ. 2013
เธอได้โพสต์อำลาวงการเอวีในบล็อกอย่างเป็นทางการเมื่อวันที่ 26 กุมภาพันธ์ ค.ศ. 2014 หลังจากเกษียณจากวงการเอวี เธอยังคงทำงานเป็นนักแสดงหญิงและเป็นผู้มีชื่อเสียงทางโทรทัศน์ต่อไป
นอกจากนี้ ได้มีการกล่าวกันว่าเธอยังไม่ได้แต่งงานใน ค.ศ. 2012
ใน ค.ศ. 2020 ภาพถ่ายที่ตีพิมพ์ใน"ดีลักซ์เบปปิง" จะได้รับการพิมพ์ซ้ำจากสำนักพิมพ์โชงากูกังในฐานะหนังสือภาพดิจิทัล"คาเซะชาชิงโจโคโมริ ไอ"
Ai Komori
เทศบาลตำบลห้วยข้าวก่ำ
ปิ๊งป่อง
ชาโดว์ (เฮ่ยหลิน)
เจ้าพลศึกศรีสองเมือง
เจ้าเจตบุตรพรหมมินทร์
เจลีก ดิวิชัน 1 ฤดูกาล 2021
การแข่งขันฟุตบอล เจลีก ดิวิชัน 1 ฤดูกาล 2021 (หรือเป็นที่รู้จักในนาม เมะอิจิ ยะสุดะ เจ1 ลีก สำหรับเหตุผลด้านผู้สนับสนุน) เป็นฤดูกาลที่ 29 ของ เจลีก ดิวิชัน 1, ลีกอาชีพสูงสูดของญี่ปุ่นนับตั้งแต่การก่อตั้งในปี ค.ศ. 1993 ลีกจะเริ่มต้นในวันที่ 26 กุมภาพันธ์ ถึง 4 ธันวาคม ค.ศ. 2021
ณ ฤดูกาล 2021, ไม่มีข้อจำกัดอีกต่อไปถึงจำนวนผู้เล่นต่างชาติที่เซ็นสัญญา, แต่สโมสรสามารถลงทะเบียนผู้เล่นได้สูงสุดห้าคนสำหรับผู้เล่นที่มีแมตช์เดย์แมตช์เดียว. ผู้เล่นที่มาจากชาติหุ้นส่วนเจ.ลีก (ไทย, เวียดนาม, เมียนมาร์, มาเลเซีย, กัมพูชา, สิงคโปร์, อินโดนีเซีย และ กาตาร์) ได้รับการยกเว้นจากข้อจำกัดเหล่านี้
เขาเมรอน
เขาเมรอน (, "Har Meron"; , "Jabal al-Jarmaq"; ) เป็นภูเขาในภูมิภาคกาลิลีตอนบน ประเทศอิสราเอล เป็นพื้นที่ที่มีความสำคัญในศาสนายิว
ในปี 1965 พื้นที่ขนาด 84000 ดูนาม ของเขาเมรอนได้รับการประกาศเป็นเขตอนุรักษ์ และต่อมาในปี 2005 ได้เพิ่มพื้นที่เข้าไปอีก 1199 ดูนาม ภูเขานี้เป็นพื้นที่อนุรักษ์ที่ตั้งอยู่สูงที่สุดในประเทศอิสราเอลด้วยความสูงจากระดับน้ำทะเล 1208 เมตร และเป็นพื้นที่อนุรักษ์ที่ใหญ่ที่สุดในภาคเหนือของประเทศ
หมู่บ้านเมรอนและที่ฝังศพของแรบไบ ชีมอน บาร์ โยชาย (Shimon bar Yochai) ตั้งอยู่บนเขาเมรอน และเป็นสถานที่สำคัญทางความเชื่อของชาวยิว
แผ่นดินไหวในจังหวัดมิยางิ พฤษภาคม พ.ศ. 2564
แผ่นดินไหวในจังหวัดมิยางิ พฤษภาคม พ.ศ. 2564  เป็นแผ่นดินไหวขนาดกลางถึงใหญ่ เกิดขึ้นเมื่อวันที่ 1 พฤษภาคม พ.ศ. 2564 วัดความรุนแรงได้ 6.6 แมกนิจูด มีจุดศูนย์กลางนอกชายฝั่งมิยางิและลึก 51 กิโลเมตร ในจังหวัดมิยางิวัดระดับความรุนแรงได้ที่ 5+ (ชินโดะ) ส่วนในกรุงโตเกียววัดได้ที่ระดับ 3 (ชินโดะ) กรมอุตุนิยมวิทยาญี่ปุ่นไม่มีการเตือนสึนามิ แผ่นดินไหวครั้งนี้ทำให้บริษัทรถไฟท้องถิ่นระงับการให้บริการและลิฟต์หยุดในอาคารบางแห่งในมิยางิ และไม่มีรายงานความเสียหายของโรงงานไฟฟ้านิวเคลียร์ในฟุกุชิมะ
แผ่นดินไหวครั้งนี้อาจเกิดจากเขตมุดตัว ร่องลึกสมุทรญี่ปุ่น (ญี่ปุ่น: 日本海溝, นิฮงไคโก; อังกฤษ: Japan Trench) เกิดจากการที่แผ่นแปซิฟิกมุดตัวลงไปใต้แผ่นโอค็อตสค์
ใช้มาตราชินโดะ
ความรุนแรงของแผ่นดินไหว 5+ ในจังหวัดมิยางิ
ความรุนแรงของแผ่นดินไหว 5− ใน จังหวัดอาโอโมริ จังหวัดอิวาเตะ จังหวัดมิยางิ และจังหวัดฟุกุชิมะ
เหตุเหยียบกันเสียชีวิตในเมรอน พ.ศ. 2564
เมื่อวันที่ 30 เมษายน 2021 เวลาราว 00:50 นาฬิกา ตามเวลาท้องถิ่น เกิดเหตุเหยียบกันเสียชีวิตในเมรอน ประเทศอิสราเอล ขณะศาสนิกชนชาวยิวเดินทางจาริกแสวงบุญไปยังภูเขาเมรอนระหว่างเทศกาลแลกบาโอเมร์  เพื่อเฉลิมฉลองแรบไบ ชีมอน บาร์ โยชาย (Shimon bar Yochai) ซึ่งมีผู้เข้าร่วมราว 100,000 คน จากเหตุเหยียบกันเสียชีวิตนี้เป็นผลให้มีผู้เสียชีวิต 45 คน และบาดเจ็บอีกมากกว่า 150 คน ในจำนวนนี้หลายสิบคนบาดเจ็บสาหัส เหตุการณ์นี้เป็นภัยพิบัติของพลเมืองที่ร้ายแรงที่สุดในประวัติศาสตร์อิสราเอล
การเหยียบกันจนเสียชีวิตเกิดขึ้นภายหลังผู้เข้าร่วมฉลองเดินทางออกไปทางส่วนหนึ่งของหมู่อาคารริมภูเขา ที่ซึ่งพื้นทางเดินก่อนถึงบันไดเป็นเหล็กและเปียกจากน้ำดื่มหก ผู้เห็นเหตุการณ์ระบุว่ามีคนสะดุดและลื่นล้มใกล้กับจุดสูงสุดของบันได ในขณะที่คนที่เดินตามมาข้างหลังไม่ทราบว่ามีคนล้มอยู่จึงเดินหน้าต่อไปและชนเข้ากับคนด้านหน้าลงไปเรื่อย ๆ
กราเมอร์
ในเทวตำนานนอร์ส ดาบกราเมอร์  เป็นดาบที่จอมเทพโอดินน์ปักไว้ที่ต้นไม้ใหญ่ต้นหนึ่ง ผู้ดึงดาบดล่มนี้มีนามว่าซีคมุนด์ บุตรมนุษย์ของจอมเทพ ซีคมุนด์ใช้ดาบเล่มนี้ประลองกับศัตรู จอมเทพไม่ต้องการให้ซีคมุนด์ชนะจึงทำลายดาบเล่มนี้เป็นชิ้นเล็กชิ้นน้อย
เศษซากของดาบเล่มนี้ตกทอดมาถึง ซีกวร์ด บุตรของซีคมุนด์ ซีกวร์ดตีดาบเล่มนี้ขึ้นใหม่จากเศษซากเดิม และใช้มันสังหารมังกรฟาฟนีร์ มหากาพย์ "นีเบอลุงเงินลีท" เรียกดาบเล่มนี้ว่า ดาบบัลมุง  บทอุปรากร "แหวนของนีเบอลุง" โดยริชชาร์ท วากเนอร์ เรียกดาบเล่มนี้ว่า ดาบโนทุง
เฮโมโกลบิน
ดิสคอร์ด (ซอฟต์แวร์)
ภูเขาเมรอน
ชาวมลายูเคป
ชาวมลายูเคป (, ในอักษรอาหรับ) บ้างเรียก ชาวมุสลิมเคป หรือเรียก มลายู เฉย ๆ เป็นชื่อเรียกกลุ่มชาติพันธุ์หรือชุมชนที่นับถือศาสนาอิสลามในประเทศแอฟริกาใต้ ชาวมลายูเคปมีบรรพบุรุษเป็นผู้อพยพจากเอเชียใต้ อุษาคเนย์ มาดากัสการ์ และชนพื้นเมืองแอฟริกาที่อาศัยในเคป ช่วงอาณานิคมของดัตช์และบริเตน
บรรพชนของชาวมลายูเคปกลุ่มแรกที่อพยพเข้ามาสู่เคป เป็นทาสชาวชวามาจากหมู่เกาะอินเดียตะวันออกของดัตช์ (ปัจจุบันคือประเทศอินโดนีเซีย) และสมรสข้ามชาติพันธุ์กับทาสมาดากัสการ์ อินเดีย เอเชียตะวันออกเฉียงใต้ และแอฟริกาอื่น ๆ ต่อมามีผู้โดยสารเชื้อสายชายชาวอินเดียมุสลิมตั้งถิ่นฐานในเคปและสมรสกับหญิงมลายูเคป ลูกหลานของพวกเขาก็ถูกนับว่าเป็นชาวมลายูเคปด้วย โดยชื่อ "มลายู" นี้ เป็นการเรียกชาวมุสลิมแบบรวม ๆ โดยมิได้จำแนกชาติพันธุ์หรือแหล่งกำเนิด ทั้งนี้พวกเขาใช้ภาษามลายูเป็นภาษากลางสำหรับการเผยแผ่ศาสนา อาจเป็นสาเหตุที่ทำให้ชุมชนนี้ถูกเรียกว่า "มลายู" อย่างไรก็ตามพวกเขามองว่าอัตลักษณ์ความเป็นมุสลิมนั้นโดดเด่นกว่าความเป็นมลายู จึงเรียกตนเองอีกอย่างว่า "ชาวมุสลิมเคป"
ชาวมลายูเคปส่วนใหญ่อาศัยอยู่ในเมืองเคปทาวน์ อาหารของชาวมลายูเคปส่งอิทธิพลอย่างสูงต่ออาหารแอฟริกาใต้ และมีบทบาทสำคัญต่อการเผยแผ่ศาสนาอิสลามในแอฟริกาใต้ พวกเขาได้พัฒนาภาษาอาฟรีกานส์เป็นภาษาเขียนโดยใช้อักษรอาหรับ และสร้างมัสยิดแห่งแรกในดินแดนแอฟริกาใต้ แต่ปัจจุบันชาวมลายูเคปส่วนใหญ่พูดภาษาอาฟรีกานส์และภาษาอังกฤษด้วย แต่ไม่มีใครพูดภาษามลายูอีกแล้ว ยังหลงเหลือเพียงคำหรือวลีมลายูสั้น ๆ ที่ใช้อยู่บ้างในชีวิตประจำวัน
เอกลักษณ์ทางวัฒนธรรม.
เอกลักษณ์ของชาวมลายูเคปมีความสำคัญในทางประวัติศาสตร์และชุมชน ชาวมลายูเคปมีเอกลักษณ์ในความเป็นมุสลิมโดดเด่นกว่าบรรพบุรุษ "ชาวมลายู" ของพวกเขา ในบางบริบท ชาวมลายูเคปก็ถูกเรียกว่า "มาเลย์" และ "มุสลิมเคป" โดยประชากรทั้งในและนอกชุมชน บรรพบุรุษของชาวมลายูเคปมีที่มาจากเอเชียใต้ เอเชียตะวันออกเฉียงใต้ มาดากัสการ์ และแอฟริกาซึ่งเป็นชาติพันธุ์ท้องถิ่น เวลาต่อมา ชายมุสลิมชาวอินเดีย ("Passenger Indian") ได้อพยพมาที่เดอะเคปและสมรสกับชาวมลายูเคป ซึ่งบุตรของพวกเขาจะถูกนับว่าเป็นชาวมลายูเคป
ราชวาฑา
ราชวาฑา (เทวนาครี: राजवाड़ा) เป็นพระราชวังเก่าแก่ในเมืองอินเทาร์ รัฐมัธยประเทศ สร้างขึ้นโดยบรรดาโหลการ์แห่งจักรวรรดิมราฐา มีความสูงเจ็ดชั้นและสร้างด้วยสถาปัตยกรรมที่แสดงถึงฝีมือการช่างของชาวมราฐา
Rajwada
มัสยิดจามา (อะห์มดาบาด)
มัสยิดจามา  หรือ มัสยิดจุมะห์ (Jumah Mosque) เป็นมัสยิดในอะห์มดาบาด รัฐคุชราต สร้างขึ้นในปี 1424 ในรัชสมัยของอะห์เมด ชาห์ที่หนึ่ง มัสยิดตั้งอยู่ในย่านเมืองเก่า ด้านนอกป้อมภัทระ
หม่อมเจ้าปุก
หม่อมเจ้าปุก เป็นพระนามของเจ้านายฝ่ายในของไทยหลายพระองค์ สามารถหมายถึง
ปฏิบัติการนมัสเต
Operation Namaste
พระยามนูสารศาสตรบัญชา (ศิริ เอมะศิริ)
อำมาตย์เอก พระยามนูสารศาสตรบัญชา (ศิริ เอมะศิริ) (4 สิงหาคม พ.ศ. 2389-18 กันยายน พ.ศ. 2459) ขุนนางชาวสยามผู้รับราชการใน กรมวัง และ กระทรวงยุติธรรม ช่วงกลาง รัชกาลที่ 5 ถึงกลางรัชกาลที่ 6 เป็น ผู้พิพากษาศาลต่างประเทศ เป็นต้นตระกูลเอมะศิริ และเป็นบิดาของ พันเอก พระยาฤทธิอัคเนย์ (สละ เอมะศิริ) หนึ่งในสี่ทหารเสือของ คณะราษฎร ผู้เปลี่ยนแปลงการปกครอง เมื่อวันศุกร์ที่ 24 มิถุนายน พ.ศ. 2475
พระยามนูสารศาสตรบัญชา เกิดเมื่อประมาณ พ.ศ. 2389/90 มีนามเดิมว่า ศิริ เป็นบุตรชายของ หลวงพลาอาศรัย (อิ่ม) ปู่ชื่อ หลวงพิพิธสมบัติ (เอม)
เริ่มต้นเข้ารับราชการในตำแหน่ง นายสนองราชบรรหาร มหาดเล็กหุ้มแพร นายยามเวรสิทธิ์ ต่อมาจึงได้เลื่อนบรรดาศักดิ์ขึ้นเป็น นายเสถียรรักษา ปลัดวังซ้าย ต่อมาในวันจันทร์ แรม 14 ค่ำ เดือน 8 อุตราสาธ ปีชวด สัมฤทธิศก พ.ศ. 2431 ได้เลื่อนบรรดาศักดิ์เป็น จมื่นจงภักดีองค์ขวา กรมพระตำรวจวังขวา ถือศักดินา ๘๐๐ จากนั้นในวันที่ 3 พฤษภาคม พ.ศ. 2434 จึงได้รับพระราชทานสัญญาบัตรบรรดาศักดิ์เป็น พระยาอนุรักษ์ราชมณเฑียร กรมพระตำรวจวัง ถือศักดินา ๑๐๐๐
ในวันที่ 3 กันยายน พ.ศ. 2436 พระยาอนุรักษ์ราชมณเฑียร ได้รับพระราชทานสัญญาบัตรบรรดาศักดิ์เป็น พระยามนูสารศาสตรบัญชา ถือศักดินา ๓๐๐๐ ด้านชีวิตครอบครัวสมรสกับ คุณหญิงเหลือบ มีบุตรชายคือ พันเอก พระยาฤทธิอัคเนย์ หนึ่งในสี่ทหารเสือของ คณะราษฎร
พระยามนูสารศาสตรบัญชาถึงแก่กรรมด้วย โรคโบราณกรรม เมื่อวันที่ 18 กันยายน พ.ศ. 2459 โดยพระราชทานเพลิงศพเมื่อวันที่ 16 เมษายน พ.ศ. 2460 ที่ วัดพระยาทำ ธนบุรี พระราชทานผ้าไตร ๑ ไตร ผ้าขาว ๔ พับ เงิน ๒๐๐๐ สตางค์
ผลงานการประพันธ์.
โคลงภาพเรื่องรามเกียรติ์ที่วัดพระศรีรัตนศาสดาราม ห้องที่ 17 รวมโคลง 28 บท เนื้อความตั้งแต่เมืองอยุธยาเตรียมงานถวายพระเพลิงท้าวทศรถจนเสร็จงานถวายพระเพลิง
ห้องที่ 28 - 29 รวมโคลง 56 บท เนื้อความตั้งแต่หนุมานรบกับฤทธิกันจนถึงพระรามเล่าเรื่องการยกศรในเมืองมิถิลาให้หนุมานฟัง
โคลงภาพพระราชพงศาวดาร
โคลงประกอบรูปที่ 42 แผ่นดินสมเด็จพระศรีสุธรรมราชา ภาพพระนารายณ์ยกเข้าไปตีพระราชวังโคลงประกอบรูปที่ 77 แผ่นดินพระบาทสมเด็จพระพุทธยอดฟ้าจุฬาโลกมหาราช ภาพตีเมืองตานีได้ปืนใหญ่
ยุทธกรรม ในโคลงยอพระเกียรติสมเด็จพระเจ้าบรมวงศ์เธอ เจ้าฟ้ามหามาลา กรมสมเด็จพระบำราบปรปักษ์
เก็กโค โมเรีย
ผื่นอีริทีมา ท็อกซิกัม
ผื่นอีริทีมา ท็อกซิกัม  เป็นผื่นผิวหนังในทารกแรกเกิดที่พบได้บ่อยและไม่เป็นอันตรายถึงชีวิต พบในทารกแรกเกิดอายุไม่เกิน 1 สัปดาห์ได้ถึง 4-70% และมักหายได้เองใน 1-2 สัปดาห์ ส่วนใหญ่เริ่มแสดงอาการในเวลาไม่นานหลังเกิด แต่อาจเริ่มแสดงอาการในภายหลังได้หากเป็นทารกเกิดก่อนกำหนด ผื่นมีลักษณะได้หลากหลาย แต่โดยทั่วไปจะมีปื้นแดงและมีตุ่มหนองอยู่ด้านบน อาจพบกินบริเวณกว้างทั่วตัวหรือเป็นบริเวณแคบๆ ก็ได้ สามารถพบได้แทบทุกส่วนของร่างกาย รอยโรคแต่ละรอยอาจปรากฎขึ้นและหายไปในเวลาไม่กี่ชั่วโมง ทารกที่มีภาวะนี้จะไม่มีอาการอื่น ผื่นเหล่านี้ไม่ทิ้งรอยแผลเป็นใดๆ ในระยะยาว
ผื่นอีริทีมา ท็อกซิกัม เป็นภาวะที่ไม่มีอันตรายต่อทารก และไม่จำเป็นต้องได้รับการรักษา
Erythema toxicum neonatorum
Toxic erythema
โรคสมองจากการบาดเจ็บเรื้อรัง
โรคสมองจากการบาดเจ็บเรื้อรัง เป็นโรคระบบประสาทเสื่อมชนิดหนึ่ง สัมพันธ์กับการได้รับการกระทบกระแทกที่ศีรษะซ้ำๆ อาการของโรคสมองที่พบได้ในผู้ป่วยโรคนี้ ได้แก่ ปัญหาด้านพฤติกรรม ปัญหาด้านอารมณ์ และปัญหาด้านสติปัญญา เป็นต้น อาการเหล่านี้อาจเป็นรุนแรงขึ้นเรื่อยๆ จนเกิดเป็นภาวะสมองเสื่อม ยังไม่มีข้อสรุปว่าภาวะนี้สัมพันธ์กับการฆ่าตัวตายหรือไม่
ผู้ป่วยส่วนใหญ่เป็นนักกีฬาที่เล่นกีฬาที่เป็นการต่อสู้ที่มีการกระทบกระแทกรุนแรง เช่น มวยสากล, มวยเตะ (คิกบ็อกซิ่ง), ศิลปะการต่อสู้แบบผสม, มวยไทย เป็นต้น จึงมีชื่อเดิมว่าโรคสมองเสื่อมในนักมวย (dementia pugillistica) นอกจากนี้ยังพบได้ในกีฬาที่มีการปะทะ เช่น อเมริกันฟุตบอล, ออสเตรเลี่ยน รูลส์ ฟุตบอล, มวยปล้ำ, ฮอกกี้น้ำแข็ง, รักบี้, ฟุตบอลสมาคม และกีฬากึ่งปะทะ เช่น เบสบอล อีกด้วย ปัจจัยเสี่ยงอื่นๆ ได้แก่ เป็นทหาร, มีประวัติความรุนแรงในครอบครัว, และการกระแทกซ้ำๆ ที่ศีรษะ จำนวนครั้งของการกระทบกระแทกที่จะทำให้เกิดภาวะนี้ยังไม่เป็นที่ทราบแน่ชัด การวินิจฉัยยืนยันยังคงอาศัยการชันสูตรศพ โรคนี้จัดอยู่ในกลุ่มโรคความผิดปกติของโปรตีนเทา
ยังไม่มีการรักษาจำเพาะสำหรับโรคนี้ ในกลุ่มผู้ที่มีประวัติบาดเจ็บที่ศีรษะบ่อยครั้งจะพบเป็นโรคนี้ประมาณ 30% ส่วนความชุกในประชากรทั่วไปยังไม่เป็นที่ทราบแน่ชัด เริ่มมีการศึกษาถึงการบาดเจ็บต่อสมองในผู้ที่ได้รับบาดเจ็บที่ศีรษะบ่อยครั้งตั้งแต่ช่วงคริสตทศวรรษ 1920 ซึ่งโรคนี้ยังเป็นที่รู้จักในชื่อ "dementia pugillistica" หรือ กลุ่มอาการเมาหมัด มีการเสนอให้กีฬาบางชนิดปรับปรุงกติกาการแข่งขันเพื่อป้องกันภาวะนี้
โรคสมองบาดเจ็บเรื้อรัง
Neurodegenerative
การตกเลือดใต้เยื่อดูรา
การบาดเจ็บที่สมองซ้ำ ๆ
พิมพ์เขียว
พิมพ์เขียว  คือการสร้างแบบจำลองของภาพวาดทางเทคนิคหรือทางวิศวกรรมบนฟิล์มไวแสงโดยใช้กระบวนการคอนแทคปรินท์ เสนอโดยเซอร์ จอห์น เฮอร์เชลในปี 1842 กระบวนการนี้ช่วยให้ผลิตสำเนาได้ไม่จำกัดจำนวนอย่างรวดเร็วและแม่นยำ มีการใช้กันอย่างแพร่หลายในการสร้างแบบจำลองที่ใช้ในการก่อสร้างและอุตสาหกรรมเป็นเวลานานกว่าศตวรรษแล้ว พิมพ์เขียวมีลักษณะเป็นเส้นสีขาวบนพื้นหลังสีน้ำเงินซึ่งเป็นเนกาทีฟของภาพต้นฉบับ กระบวนการนี้ไม่สามารถจำลองสีหรือเฉดสีเทาได้
ปัจจุบันกระบวนการนี้ล้าสมัยแล้ว พิมพ์เขียวส่วนใหญ่ถูกแทนที่ครั้งแรกด้วยกระบวนการพิมพ์สีขาวโดยใช้ diazo และต่อมาโดยเครื่องถ่ายเอกสารขนาดใหญ่
คำว่าพิมพ์เขียวยังคงใช้ในการอ้างถึงแผนผังชั้นใด ๆ (และบางครั้งแผนผังใด ๆ ) วิศวกรสถาปนิกและนักเขียนแบบในทางปฏิบัติมักเรียกมันว่า "ภาพวาด" หรือ "ภาพพิมพ์"
ตำบลวันดาว
ตำบลวันดาวมีอาณาเขตติดต่อกับเขตการปกครองข้างเคียงดังต่อไปนี้
ตำบลวันดาวเป็นตำบลหนึ่งของอำเภอปากท่อ จังหวัดราชบุรี เป็นตำบลเก่าแก่ในจังหวัดราชบุรี และปรากฏหลักฐานเกี่ยวกับการให้ใช้ชื่อ "ตำบลวันดาว" ในหนังสือราชกิจจานุเบกษา พ.ศ. 2466 เป็นรายชื่อตำบลหนึ่งในอำเภอปากท่อ ต่อมาใน พ.ศ. 2483 ได้มีการปรับเปลี่ยนการปกครองตำบลให้เหมาะสม โดยได้ยุบตำบลวันดาวไปรวมกับตำบลปากท่อ และใน พ.ศ. 2490 ก็ได้แยกพื้นที่หมู่ 7, 8 และ 9 ของตำบลปากท่อ จัดตั้งเป็นตำบลวันดาวขึ้นอีกครั้ง
ตำบลวันดาวแบ่งพื้นที่การปกครองออกเป็น 3 หมู่บ้าน ได้แก่
ปัจจุบันตำบลวันดาวทั้งตำบลอยู่ในเขตองค์การบริหารส่วนตำบลปากท่อ เดิมอยู่ในเขตสภาตำบลวันดาวซึ่งได้รับการจัดตั้งขึ้นใน พ.ศ. 2517 ก่อนที่จะยกฐานะขึ้นเป็นองค์การบริหารส่วนตำบลวันดาวใน พ.ศ. 2539 แต่ต่อมาองค์การบริหารส่วนตำบลวันดาวถูกยุบรวมเข้ากับองค์การบริหารส่วนตำบลปากท่อ ในวันที่ 29 กันยายน พ.ศ. 2547 เนื่องจากกระทรวงมหาดไทยดำเนินการประกาศยุบรวมสภาตำบลทั้งหมดและองค์การบริหารส่วนตำบลใดที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลอื่น หรือหน่วยการบริหารราชการส่วนท้องถิ่นที่มีเขตติดต่อกันภายในเขตอำเภอเดียวกัน
พื้นที่ตำบลวันดาวประกอบด้วยหมู่บ้านทั้งสิ้นจำนวน 3 หมู่บ้าน มีจำนวนประชากร 906 คน แบ่งเป็นชาย 440 คน หญิง 466 คน (เดือนธันวาคม 2564) เป็นตำบลที่มีจำนวนประชากรน้อยที่สุดในอำเภอปากท่อ
พฤษภาคม พ.ศ. 2564
พฤษภาคม พุทธศักราช 2564 เป็นเดือนที่ 5 ของปี พ.ศ. 2564 วันแรกของเดือนเป็นวันเสาร์ วันสุดท้ายของเดือนเป็นวันจันทร์
นลินทิพย์ สกุลอ่องอำไพ
นลินทิพย์ สกุลอ่องอำไพ (เกิด 12 สิงหาคม พ.ศ. 2532) ชื่อเล่น บัว เป็นนักแสดงและนางแบบชาวไทย อดีตนักแสดงสังกัดสถานีโทรทัศน์ไทยทีวีสีช่อง 3 ปัจจุบันหมดสัญญากับทางต้นสังกัดแล้วผันตัวเป็นนักแสดงอิสระ
นลินทิพย์ สกุลอ่องอำไพ เกิดเมื่อวันที่ 12 สิงหาคม พ.ศ. 2532 มีชื่อเมื่อแรกเกิดว่า วันสิริ อ่องอำไพ เป็นบุตรสาวของ สุธัญญา อ่องอำไพ (เสียชีวิตเมื่อวันที่ 12 สิงหาคม พ.ศ. 2557) แต่ในปัจจุบันได้เปลี่ยนชื่อและนามสกุลเป็น นลินทิพย์ สกุลอ่องอำไพ จบการศึกษาระดับมัธยมศึกษาจาก โรงเรียนศรีบุณยานนท์ ระดับปริญญาตรีจาก มหาวิทยาลัยราชภัฏสวนสุนันทา
นลินทิพย์เข้าสู่วงการจากประกวดมิสทีนไทยแลนด์ ปี 2006 โดยผ่านเข้ารอบ 45 คนสุดท้าย จากนั้นจึงได้มีผลงานการแสดงชิ้นแรกโดยเป็นตัวประกอบในละครเรื่อง "ลูกระนาด" ต่อมาจึงได้เป็นนางเอกมิวสิกวิดีโอหลายเพลง ต่อมาในปี พ.ศ. 2556 นลินทิพย์หรือวันสิริในตอนนั้นจึงได้เซ็นสัญญาเป็นนักแสดงในสังกัดช่อง 3 โดยมีผลงานละครเรื่องแรกคือเรื่อง "เสื้อสีฝุ่น"
จากนั้นเธอจึงมีผลงานการแสดงกับทางช่อง 3 เรื่อยมากระทั่งตัดสินใจไม่ต่อสัญญาและหมดสัญญากับทางช่องกลายเป็นนักแสดงอิสระ โดยผลงานละครเรื่องสุดท้ายของเธอกับทางช่อง 3 คือละครเย็นเรื่อง "อ้อมฟ้าโอบดิน" แสดงคู่กับ คณิน ชอบประดิถ
ตำบลหมื่นไวย
ตำบลหมื่นไวย เป็นตำบลหนึ่งในอำเภอเมืองนครราชสีมา จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหมื่นไวย
ตำบลหมื่นไวย แบ่งการปกครองออกเป็น 9 หมู่บ้าน คือ
อ๊ะอาย
ตำบลหนองกระทุ่ม (อำเภอเมืองนครราชสีมา)
ตำบลหนองกระทุ่ม เป็นตำบลหนึ่งในอำเภอเมืองนครราชสีมา จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองกระทุ่ม
ตำบลหนองบัวศาลา แบ่งการปกครองออกเป็น 9 หมู่บ้าน คือ
ตำบลมะเริง
ตำบลมะเริง เป็นตำบลหนึ่งในอำเภอเมืองนครราชสีมา จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลมะเริง
ตำบลมะเริง แบ่งการปกครองออกเป็น 10 หมู่บ้าน คือ
ตำบลสีมุม
ตำบลสีมุม เป็นตำบลหนึ่งในอำเภอเมืองนครราชสีมา จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลสีมุม ตั้งอยู่ห่างจากที่ว่าการอำเภอประมาณ 14 กิโลเมตร
ตำบลสีมุม แบ่งการปกครองออกเป็น 10 หมู่บ้าน คือ
โรงพยาบาลสกลนคร
โรงพยาบาลสกลนคร เป็นโรงพยาบาลหลักของจังหวัดสกลนคร ประเทศไทย ซึ่งจัดอยู่ในสังกัดกระทรวงสาธารณสุขในฐานะโรงพยาบาลระดับภูมิภาค
เมื่อวันที่ 24 มิถุนายน พ.ศ. 2496 ได้ทำการเปิดโรงพยาบาลสกลนครในบริเวณวัดสระแก้ว ข้างทะเลสาบหนองหาน โดยหลายปีที่ผ่านมา ได้เห็นพัฒนาการที่สำคัญโดยเฉพาะจากการมีส่วนร่วมของพระสงฆ์ท้องถิ่นที่ได้รับความเคารพนับถือ ทั้งหลวงปู่ฝั้น อาจาโร และพระภาวนาวิสุทธิญาณเถร (แบน ธนากโร) ซึ่งปัจจุบันเป็นโรงพยาบาลระดับภูมิภาคที่มีความจุ 909 เตียงผู้ป่วยใน ณ พ.ศ. 2565
ศูนย์ความเป็นเลิศทางการแพทย์.
ซึ่งเปิดบริการผ่าตัดหัวใจ สวนหัวใจและหลอดเลือด รวมทั้งจี้ไฟฟ้าหัวใจ รับส่งต่อจากจังหวัดสกลนคร,นครพนม,และบึงกาฬ
บริการผ่าตัดและฉายรังสีรักษา
Sakon Nakhon Hospital
สุภาพสตรีหมายเลขหนึ่ง
สตรีหมายเลขหนึ่ง  เป็นตำแหน่งอย่างไม่เป็นทางการที่มักใช้กับภรรยาของประธานาธิบดีหรือประมุขแห่งรัฐที่ไม่ใช่พระมหากษัตริย์ (ในบางโอกาสใช้แก่ลูกสาวหรือญาติฝ่ายหญิงคนอื่น ๆ) คำนี้ยังสามารถใช้ระบุสตรีที่มีอาชีพหรือศิลปะอยู่ในอันดับต้น ๆ ด้วย
ตำแหน่งนี้สามารถใช้กับภรรยาของหัวหน้ารัฐบาลที่ไม่ได้เป็นประมุขแห่งรัฐ และสามารถสื่อถึงภรรยาของหัวหน้าเขตบริหารในประเทศได้เช่นกัน
ตำบลพะเนา
ตำบลพะเนา เป็นตำบลหนึ่งในอำเภอเมืองนครราชสีมา จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลพะเนา
ตำบลพะเนา แบ่งการปกครองออกเป็น 9 หมู่บ้าน คือ
Arthrostylis
Arthrostylis เป็นสกุลพืชดอกในวงศ์กก ซึ่งเป็นพืชพื้นถิ่นในเขตออสเตรเลียเหนือ มีพืชเพียงชนิดเดียวในอยู่ในสกุลนี้คือ "Arthrostylis aphylla"
ตำบลพลกรัง
ตำบลพลกรัง เป็นตำบลหนึ่งในอำเภอเมืองนครราชสีมา จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลพลกรัง
ตำบลพลกรัง แบ่งการปกครองออกเป็น 8 หมู่บ้าน คือ
Darlingtonia californica
พริ้ง คนเริงเมือง
We Kid Thailand เด็กร้องก้องโลก
We Kid Thailand เด็กร้องก้องโลก 2
คลองบางขุนเทียน
คลองบางขุนเทียน เป็นคลองในพื้นที่เขตจอมทอง กรุงเทพมหานคร ที่เชื่อมต่อคลองสนามชัยกับคลองบางมด มีความกว้างคลองราว 8–15 เมตร มีความยาว 3,650 เมตร บริเวณคลองมีสวนลิ้นจี่โบราณอายุกว่า 100 ปี ซึ่งได้รับการคัดเลือกจากกระทรวงวัฒนธรรมให้เป็นรุกข มรดกของแผ่นดิน ริมคลองบางขุนเทียนเป็นที่ตั้งของวัดตั้งแต่สมัยอยุธยา 3 แห่ง คือ วัดบางขุนเทียนนอก วัดบางขุนเทียนใน และวัดบางขุนเทียนกลาง
ชุมชนริมคลองบางขุนเทียนได้มีการตั้งถิ่นฐานมาตั้งแต่สมัยกรุงศรีอยุธยาก่อน พ.ศ. 2065 จะมีความสัมพันธ์กับเส้นทางคลองด่านซึ่งเป็นระบบคลองที่เชื่อมแม่น้ำเจ้าพระยากับแม่น้ำท่าจีน หลักฐานที่เก่าที่สุดปรากฏอยู่ในกำสรวลสมุทร ปรากฏชื่อ "นางนอง" ชุมชนย่านนางนองได้รับการพัฒนาต่อเนื่องตั้งแต่สมัยกรุงศรีอยุธยา ธนบุรี และรัตนโกสินทร์ โดยในสมัยพระบาทสมเด็จพระนั่งเกล้าเจ้าอยู่หัวมีการซ่อมคลองด่านและขุดคลองบางขุนเทียนเมื่อ พ.ศ. 2374 เพื่อให้เดินเรือสะดวกยิ่งขึ้นในการค้าขายกับต่างประเทศ พระบาทสมเด็จพระนั่งเกล้าเจ้าอยู่หัวโปรดเกล้าฯ ให้พระยาโชฎึกราชเศรษฐี (ทองจีน) เป็นผู้ดำเนินการขุด โดยขุดตั้งแต่ด่านวัดปากน้ำ ภาษีเจริญ ริมคลองบางกอกใหญ่ไปถึงวัดกก วัดเลา ความยาว 178.18 เส้น กว้าง 14 วา ลึก 6 ศอก
มีการบันทึกของชาวต่างประเทศ (พ.ศ. 2384–2365) ว่า "เมื่อเรามาถึงคุ้งที่สองในแม่น้ำนั้น สองฝั่งแม่น้ำก็มีแต่สวนหมากเต็มไปหมด คุ้งที่สามก็เต็มไปด้วยสวนผลไม้นับไม่ถ้วน มีกลิ่นหอมหวานของดอกไม้กลบไปหมด ขณะที่เราผ่านมาตามลำน้ำนับเป็นไมล์" แสดงให้เห็นว่าชุมชนคลองบางขุนเทียนจะต้องทำสวนหมากและสวนผลไม้จำนวนมาก
หลังสร้างเขื่อนภูมิพลเมื่อ พ.ศ. 2507 ทำให้คุ้งลิ้นจี่บริเวณคลองบางขุนเทียนซึ่งจากเดิมชาวสวนไม่เคยใช้ปุ๋ยหรือฉีดยาก็ต้องหันมาใส่ปุ๋ยเคมี ฉีดยาฆ่าแมลง ส่งผลให้กุ้งปลาตายเป็นจำนวนมาก จากพื้นที่สวนจึงเริ่มกลายเป็นโรงสีและโรงเลื่อยโดยเฉพาะช่วงปากคลองดาวคะนอง นอกจากนั้นยังเกิดการอพยพของแรงงานต่างพื้นที่เข้ามาจำนวนมาก ทำให้การใช้ที่ดินเป็นที่พักอาศัยและการค้ามากขึ้น และหลังจากตัดถนนสายสำคัญอย่าง ถนนพระรามที่ 2 และถนนจอมทอง ยิ่งทำให้บทบาททางสัญจรทางน้ำลดลง
The Wall Song ร้องข้ามกำแพง
The Mask Singer หน้ากากนักร้อง
ยาซีร์ อัล-รูมายยาน
11 ซูเปอร์โนวา
โคโนฮะ 11
ชีรีน อะบู อากิละฮ์
ชีรีน อะบู อากิละฮ์ (; 3 เมษายน พ.ศ. 2514 – 11 พฤษภาคม พ.ศ. 2565) เป็นนักข่าวชาวปาเลสไตน์–อเมริกันซึ่งทำงานเป็นผู้สื่อข่าวให้แก่ช่องภาษาอาหรับของสถานีอัลญะซีเราะฮ์มาเป็นเวลา 25 ปี และเป็นบุคคลที่เป็นที่รู้จักกันดีทั่วตะวันออกกลางจากการทำข่าวเกี่ยวกับดินแดนปาเลสไตน์ที่ถูกอิสราเอลยึดครองมานานหลายทศวรรษ
อะบู อากิละฮ์ เป็นหนึ่งในนักข่าวชั้นนำของโลกอาหรับ เป็นนักข่าวมากประสบการณ์ที่ได้รับการบรรยายหลังการเสียชีวิตของเธอว่าเป็น "บุคคลโดดเด่นที่สุดคนหนึ่งของสื่ออาหรับ" หน้าที่การงานของเธอได้แก่การรายงานเหตุการณ์สำคัญของปาเลสไตน์ซึ่งรวมถึงอินติฟาเฎาะฮ์ครั้งที่ 2 รวมทั้งการวิเคราะห์การเมืองอิสราเอล การรายงานสดทางโทรทัศน์และวลีปิดท้ายการรายงานข่าวของเธอเป็นที่รู้จักกันดี และเธอเป็นแรงบันดาลใจให้แก่ชาวปาเลสไตน์และชาวอาหรับอีกหลายคนที่ใฝ่ฝันจะประกอบอาชีพนักข่าว
เมื่อวันที่ 11 พฤษภาคม พ.ศ. 2565 อะบู อากิละฮ์ ถูกยิงเสียชีวิตขณะรายงานข่าวการบุกตรวจค้นค่ายผู้ลี้ภัยญินีนในเวสต์แบงก์ของกองกำลังป้องกันอิสราเอล อัลญะซีเราะฮ์และกระทรวงสาธารณสุขปาเลสไตน์รายงานว่าเธอถูกกองกำลังป้องกันอิสราเอลสังหาร นักข่าวช่างภาพคนหนึ่งของเอเอฟพีก็รายงานเช่นกันว่ากองกำลังอิสราเอลเป็นผู้ยิงสังหารเธอ รายงานจากผู้เห็นเหตุการณ์และแถลงการณ์จากประเทศและองค์การนอกภาครัฐต่าง ๆ ระบุไปในทางเดียวกันว่าการเสียชีวิตของเธอเป็นผลจากการกระทำของกองกำลังอิสราเอล ในชั้นแรกอิสราเอลกล่าวว่าเธอถูกสังหารระหว่างการยิงปะทะกับกลุ่มติดอาวุธชาวปาเลสไตน์ แต่โฆษกคนหนึ่งของอิสราเอลกล่าวในเวลาต่อมาว่ายังเป็นไปไม่ได้ที่จะสรุปว่าเธอถูกยิงจากทิศทางใด ทั้งนี้ คำกล่าวของอิสราเอลที่ว่าฝ่ายปาเลสไตน์ยิงใส่กองกำลังป้องกันอิสราเอลนั้นถูกผู้เห็นเหตุการณ์และบุคคลสำคัญของปาเลสไตน์โต้แย้ง ผู้ชันสูตรพลิกศพยังไม่สามารถสรุปได้ว่าใครเป็นผู้ยิงอะบู อากิละฮ์
Shireen Abu Akleh
ฟุตบอลลีกอังกฤษ
ฟุตบอลลีกอังกฤษ อาจหมายถึง
เทคโนโลยี การบันเทิง และการออกแบบ
โรงพยาบาลสมุทรปราการ เป็นโรงพยาบาลหลักของจังหวัดสมุทรปราการ ประเทศไทย ซึ่งจัดอยู่ในสังกัดกระทรวงสาธารณสุขในฐานะโรงพยาบาลระดับภูมิภาค ปัจจุบันยังเป็นสถานที่ฝึกเวชปฏิบัติของนิสิตแพทย์ คณะแพทยศาสตร์ จุฬาลงกรณ์มหาวิทยาลัยและคณะแพทยศาสตร์ มหาวิทยาลัยศรีนครินทรวิโรฒ
แรกเริ่มเดิมที สถานีอนามัยสมุทรปราการเป็นสถานพยาบาลแห่งแรกในเทศบาลเมืองปากน้ำสมุทรปราการ โดยจุได้ 25 เตียง และดำเนินการโดยเทศบาลนครสมุทรปราการ ครั้นเมื่อวันที่ 1 ธันวาคม พ.ศ. 2493 ได้ย้ายการปฏิบัติการสู่กระทรวงสาธารณสุขและเปลี่ยนชื่อเป็นโรงพยาบาลสมุทรปราการ และเนื่องจากความยากลำบากในการขยาย โรงพยาบาลดังกล่าวจึงได้รับการย้ายไปสถานที่ตั้งปัจจุบัน และเปิดเมื่อวันที่ 27 กันยายน พ.ศ. 2508 โดยปัจจุบันเป็นโรงพยาบาลระดับภูมิภาคที่มีความจุ 594 เตียง ณ พ.ศ. 2565
ทั้งนี้ สถานีขนส่งในเมืองที่ใกล้ที่สุดคือสถานีสายลวด
Samut Prakan Hospital
สุรนารี
สุรนารี อาจหมายถึง
RFEF
คลองบางโฉลง
คลองบางโฉลง เป็นคลองแยกจากคลองสำโรงที่วัดบางโฉลงนอก อ้าเภอบางพลี เชื่อมกับคลองสำโรง 3 จุด คือ ปากคลองที่อยู่ใกล้ตลาดบางโฉลง (เดิม) ปากคลองที่อยู่ข้างวัดบางโฉลงนอก และปากคลองที่เชื่อมต่อกับคลองบางน้ำจืด ผ่านท้องที่ตำบลบางโฉลงและตำบลหนองปรือ อำเภอบางพลี จังหวัดสมุทรปราการ
สุนทรภู่ได้แต่งนิราศเมืองแกลง เดินทางไปเมืองแกลง จังหวัดระยอง เมื่อ พ.ศ. 2350 มีความตอนหนึ่งถึงบางโฉลงว่า
จากคำบรรยายทำให้ทราบว่าบริเวณบางโฉลงเป็นทุ่งโล่งในคลองมีวัชพืชขึ้นริมน้ำทั้งเหงือกปลาหมอ แขม กก กุ่ม ลำน้ำเป็นน้ำกร่อยหรือค่อนข้างเค็ม